Diari Oficial de la Generalitat Valenciana


Sumari del DOGV 3235, del 05-05-1998 (1998/2470)

RESOLUCIÓ de 2 de març de 1998, del conseller d’Obres Públiques, Urbanisme i Transports, per la qual s’aprova definitivament la modificació de les Normes Subsidiàries de Planejament Municipal d’Atzeneta del Maestrat, sobre el canvi de qualificació en zona verda i dotació escolar.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3235

Data del DOGV
:   05-05-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/2470


Data del document
:   02-03-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 2 de març de 1998, del conseller d'Obres Públiques, Urbanisme i Transports, per la qual s'aprova definitivament la modificació de les Normes Subsidiàries de Planejament Municipal d'Atzeneta del Maestrat, sobre el canvi de qualificació en zona verda i dotació escolar. [1998/X2470]
  
Vist l'expedient relatiu al projecte de modificació de les Normes Subsidiàries de Planejament Municipal d'Atzeneta del Maestrat (Castelló), sobre canvis de qualificació en zona verda i dotació escolar, amb els següents,
  
Antecedents de fet
  
ç
  
Primer
  
El Plenari de l'Ajuntament d'Atzeneta del Maestrat, en la sessió de 21 de juliol de 1997, va acordar exposar al públic la modificació, cosa que es va dur a terme per mitjà dels anuncis publicats en el periòdic Castellón Diario de 26 de juliol de 1997, en el Butlletí Oficial de la Província núm. 90, de 29 de juliol de 1997, i en el Diari Oficial de la Generalitat Valenciana núm. 3.063, de 25 d'agost de 1997. Transcorregut el període d'informació al públic, durant el qual no es van formular al·legacions, el ple va aprovar provisionalment la modificació en la sessió de 6 d'octubre de 1997.
  
Per escrit del Servei Territorial d'Urbanisme de Castelló, de 17 d'octubre de 1997, en el període consultiu, es van formular determinades observacions, la qual cosa va donar lloc que, per acord plenari de 29 d'octubre de 1997, s'eliminara de la modificació l'alteració de l'article 102 de les Normes (sobre edificabilitat per a la dotació escolar).
  
Segon
  
El projecte està format per memòria i plànols.
  
Tercer
  
L'1 de setembre de 1997, va ser emés un informe previ pel director general d'Urbanisme i Ordenació Territorial.
  
El 25 de juny de 1997, va ser emés un informe sobre la idoneïtat dels terrenys per la Direcció General de Règim Econòmic de la Conselleria de Cultura, Educació i Ciència.
  
El 2 d'octubre de 1997, va ser emés un informe favorable a la desafectació de les escoles pel Servei de Gestió i Supervisió de Projectes de la Conselleria de Cultura, Educació i Ciència.
  
Quart
  
La Comissió Territorial d'Urbanisme de Castelló, reunida en la sessió de 2 de desembre de 1997, va acordar: 1r. Informar favorablement sobre la modificació relativa als canvis de qualificació en zona verda i dotació escolar de les Normes Subsidiàries de Planejament d'Atzeneta del Maestrat i va formular proposta d'aprovació definitiva, amb el dictamen previ del Consell Jurídic Consultiu, al conseller d'Obres Públiques, Urbanisme i Transports. 2n. Aprovar definitivament la modificació puntual de l'article 87 de les Normes Urbanístiques de les Normes Subsidiàries de Planejament d'Atzeneta del Maestrat, relativa als xamfrans.
  
Cinquè
  
El 18 de desembre de 1997, aquesta Conselleria va informar favorablement sobre l'aprovació definitiva de l'expedient esmentat.
  
Sisè
  
El Consell Jurídic Consultiu de la Comunitat Valenciana va emetre dictamen el 19 de febrer de 1998.
  
Fonaments de dret
  
Primer
  
Respecte al procediment, en aquest cas s'han complert les prescripcions legalment establertes per a les modificacions de planejament general d'aquesta classe, constituïdes pels articles 38 i següents per remissió del 55 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU). Així mateix, s'han sol·licitat els diferents informes preceptius.
  
Segon
  
Quant al fons de l'assumpte, la modificació plantejada té per objecte introduir canvis de qualificació en la zona verda i dotació escolar previstes per les Normes Subsidiàries de Planejament d'Atzeneta del Maestrat (definitivament aprovades el 22.09.84). Respecte d'això, segons es detalla en la memòria de la modificació, l'adaptació del grup escolar a la LOGSE exigeix la construcció d'un nou centre en un lloc diferent del lloc inicialment previst pel planejament. La parcel·la seleccionada per a la ubicació de les noves escoles, de 5.600 m2 de superfície, està actualment qualificada de sistema d'espais lliures. Així, s'introdueixen amb la modificació els canvis següents:
  
- La parcel·la esmentada de 5.600 m2 canvia l'anterior qualificació d'espai lliure per la de dotació escolar.
  
- Es modifica en part la qualificació de l'antiga dotació escolar. D'aquesta, a més de preveure's uns vials, 1.200 m2 es qualifiquen de zona verda i es qualifica d'edificable amb ús residencial (amb previsió d'una actuació de protecció oficial) una parcel·la de 1.650 m2.
  
- A més d'això, i com a mesura compensatòria addicional, es qualifica de zona verda una parcel·la de 1.600 m2 situada al carrer del Calvari, la qualificació anterior de la qual era de residencial zona C; complementàriament, es qualifiquen de zona verda 2.800 m2 de sòl abans qualificats de dotació esportiva.
  
D'altra banda, l'article 55.3 de la LRAU estableix que qualsevol alteració de l'ordenació que augmente l'aprofitament lucratiu privat d'un terreny o desafecte el sòl de la destinació pública haurà de establir les mesures compensatòries necessàries per a mantenir la proporció i qualitat de les dotacions públiques respecte de l'aprofitament. En aquest cas, l'increment de l'aprofitament lucratiu en 1.650 m2 que implica el canvi a residencial d'una part de l'antiga dotació escolar es compensa amb la disminució d'aprofitament lucratiu que comporta l'operació contrària duta a terme en una parcel·la de 1.600 m2 del carrer del Calvari qualificada de residencial passa a configurar-se de zona verda. Encara que la compensació no és totalment exacta, la xicoteta diferència no s'ha de configurar com a impediment per a l'aprovació definitiva del projecte de modificació.
  
A més, l'article 55.7 de la LRAU indica que els plans qualificaran de sòl dotacional les parcel·les la destinació efectiva precedent de les quals haja sigut l'ús docent, tret que amb l'informe previ de la Conselleria competent per raó de la matèria se justifique que és innecessari destinar el sòl a aquests fins, i en aquest cas es destinarà a altres usos públics o d'interès social.
  
De conformitat amb aquest precepte, la Conselleria competent en matèria d'educació ha emés un informe favorable a la desafectació. A més, la previsió que la seua destinació serà la construcció d'habitatges de protecció oficial, que forma part del contingut normatiu de la modificació, compleix la previsió legal que el nou ús siga d'interès social.
  
Tercer
  
El conseller d'Obres Públiques, Urbanisme i Transports és competent per a aprovar definitivament aquest expedient en virtut del que estableix l'article 39.1 de la LRAU en relació amb el 6.d) del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, del Govern Valencià.
  
Vistos els preceptes legals esmentats i la resta de normativa aplicable, d'acord amb el Consell Jurídic Consultiu, resolc:
  
Aprovar definitivament la modificació de les Normes Subsidiàries de Planejament Municipal d'Atzeneta del Maestrat, sobre el canvi de qualificació en zona verda i dotació escolar.
  
Aquesta resolució entrarà en vigor el mateix dia de la publicació en el Diari Oficial de la Generalitat Valenciana.
  
Contra aquesta resolució, que exhaureix la via administrativa, es podrà interposar un recurs contenciós administratiu, davant de la sala contenciosa del Tribunal Superior de Justícia de la Comunitat Valenciana, en el termini de dos mesos, comptadors des del dia de la notificació o publicació d'aquesta. Per a la interposició d'aquest recurs serà requisit imprescindible que, prèviament, el recurrent en comunique a aquest òrgan la interposició, de conformitat amb els articles 57.2.f) i 58 de la Llei Reguladora de la Jurisdicció Contenciosa Administrativa, i el 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això, sense perjudici que puga interposar qualsevol altre recurs que considere oportú.
  
València, 2 de març de 1998.- El conseller d'Obres Públiques, Urbanisme i Transports: Luis Fernando Cartagena Travesedo.